Losprys (Afrikaans Edition) Afrikaanse eBoek – myAfrikaans
Die wêreld is nie meer 'n goeie plek nie. Dis maar net hoe dit is.
Adjudant Enzo Ariefdien verkies moorde. Dooie slagoffers. Hy wil nie 'n vermiste lewe in sy hande vashou nie, nog minder 'n kind s'n. Maar dis presies wat hy kry en dis boonop 'n ontvoering vir 'n losprys. 'n Hoë-profielsaak met die desperate Amerikaanse ouers aan die een kant en die ambisieuse kaptein Lubambo aan die ander. En almal wil resultate hê.
Intussen trek die onderhandelingspan by die gesin se huis in Llandudno in, adjudant Karla Blanckenberg in die rol van primêre onderhandelaar. Uitgelewer aan die ontvoerders se skedule om kontak te maak – te verbreek – kan sy net wag en dis dan wanneer die handjie met die rooi gaatjie haar bly teister.
Martin Steyn het twee keer die ATKV-Woordveertjie vir Spanningslektuur ontvang, Vir Donker spoor (2015) en Skuldig (2016).